Литературэ ныбжьыщIэ
Москва къыщыдэкIащ усэхэмрэ прозэ тхыгъэхэмрэ щызэхуэхьэса «Новые писатели» антологиерэ «Вкус айвы. Молодая кавказская литература» тхылъымрэ.
«Новые писатели» лэжьыгъэм итщ Москва къедзылIа Липки къалэм илъэс къэс щекIуэкI Урысейм и тхакIуэ ныбжьыщIэхэм я епщыкIутIанэ (2012 гъэ) зэIущIэм хэтахэм я IэдакъэщIэкIхэр. «Вкус айвы. Молодая кавказская литература» тхылъыр дунейм къытехьащ Кавказ Ищхъэрэм и тхакIуэ щIалэхэм я етхуанэ зэхыхьэм ипкъ иткIэ. Ар Социально-экономикэ, интеллектуальнэ программэхэмкIэ фондым илъэс къэс ирегъэкIуэкI «Дружба народов», «Знамя», «Новый мир», «Континент», «Октябрь» журналхэмрэ тхакIуэ ныбжьыщIэхэм я «Пролог» интернет-журналымрэ и дэIэпыкъуэгъуу.
ТхылъитIми къыщыхьащ литературэ жанр зэмылIэужьыгъуэхэр. Абы ипкъ иткIэ, тхакIуэхэм я Iуэху еплъыкIэ зэхуэмыдэхэр къыдэкIыгъуитIым къыщагъэлъэгъуэфащ, я лъэпкъ литературэр куэдым къыхузэIуахыу.
Гуапэщ Къэбэрдей-Балъкъэрым и литератор ныбжьыщIэхэм я IэдакъэщIэкIхэри абы зэритыр. Апхуэдэщ усакIуэ Милосердовэ Еленэ («Окись хрома», «Я б родила тебе сына», «Время», «Настроение», «Груз 200»), прозаикхэу Щомахуэ Дарьерэ («Мизантроп в дороге», «Пыль», «Засуха») Козловцев Алексейрэ («Иллюзион», «На охоту», «Самолет»).
